**โครงการสนับสนุนทุนการศึกษาระดับบัณฑิตศึกษา**

**สำหรับนักศึกษาชาวต่างชาติ**

## **คณะเทคนิคการแพทย์ มหาวิทยาลัยเชียงใหม่**

**1. ชื่อโครงการ: การสนับสนุนทุนการศึกษาระดับบัณฑิตศึกษา สำหรับนักศึกษาชาวต่างชาติ
คณะเทคนิคการแพทย์ มหาวิทยาลัยเชียงใหม่**

**2. ประเภทโครงการ**

[ ] พัฒนาอาจารย์/บุคลากร [✓] พัฒนานักศึกษา

[ ] พัฒนาหลักสูตรและการเรียนการสอน [ ] บริการวิชาการแก่ชุมชน

[ ] ทำนุบำรุงศิลปวัฒนธรรม

[ ] โครงการบูรณาการ ระหว่าง ............

**3. โครงการดังกล่าวตอบสนองต่อวัตถุประสงค์กลยุทธ์**

*ยุทธศาสตร์ที่ 2:* ด้านการพัฒนางานวิจัยและสร้างนวัตกรรมที่นำไปใช้ประโยชน์ในการเรียนการสอน
การพัฒนาเศรษฐกิจ สังคมและความมั่นคงของท้องถิ่น ประเทศ และสากล

*ยุทธศาสตร์ที่ 5:* ด้านการพัฒนาความเป็นสากลของมหาวิทยาลัย

*กลยุทธ์:* ส่งเสริมและพัฒนานักวิจัย/บัณฑิตศึกษาในทุกมิติ, สร้างและพัฒนาระบบการศึกษาวิจัย และการเผยแพร่ผลงานการศึกษาวิจัย

*เป้าประสงค์:* เป็นมหาวิทยาลัยวิจัยแห่งชาติที่มีคุณภาพชั้นแนวหน้า

*ตัวชี้วัด:* จำนวน student exchange (in-bound) และผลงานวิจัยและนวัตกรรมถูกนำไปใช้ประโยชน์โดยสาธารณะชน (อาทิเช่น การนำเสนอผลงานในที่ประชุมวิชาการ, การตีพิมพ์เผยแพร่ในวารสารวิชาการ, การนำไปใช้ประโยชน์เชิงพาณิชย์ เป็นต้น)

# 4. หลักการและเหตุผล

 การจัดการเรียนการสอน การศึกษาค้นคว้าวิจัย และการบริหารงานองค์กรการศึกษาที่มุ่ง
ความเป็นเลิศในยุคปัจจุบันมีความจำเป็นอย่างยิ่งต่อการพัฒนาองค์กรและการพัฒนาทรัพยากรมนุษย์
ให้มีคุณภาพเพื่อมุ่งสู่ความสำเร็จและก้าวสู่ความเป็นเลิศ ซึ่งการแข่งขันกับตนเองและคู่เทียบ (benchmark) การเป็นศูนย์กลางด้านวิทยาศาสตร์การแพทย์ของภูมิภาค และความเป็นสากล ถือเป็นเกณฑ์คุณภาพอันหนึ่ง
ที่ใช้ประเมินถึงการบรรลุซึ่งเป้าหมายที่วางไว้ขององค์กรท่ามกลางสังคมที่มีความกระตือรือร้นและ
การแข่งขันสูง โดยจำนวนนักศึกษาต่างชาติในระดับบัณฑิตศึกษา ถือเป็นเครื่องมือหนึ่งที่บ่งชี้ถึงความเป็นสากล และจะนำไปสู่การสร้างสรรค์ผลงานทางการศึกษาวิจัย เช่นการนำเสนอผลงาน การตีพิมพ์เผยแพร่ในวารสาร และ/หรือการจดทะเบียนทรัพย์สินทางปัญญาในอนาคต

 ในปีการศึกษา 2560 หลักสูตรปริญญาเอกวิทยาศาสตร์ชีวการแพทย์ ได้ผ่านการรับรองเป็นหลักสูตรนานาชาติ และหลักสูตรมหาบัณฑิตอีกหลายหลักสูตรกำลังเข้าสู่ขบวนการปรับปรุง/สร้างหลักสูตรเป็นหลักสูตรนานาชาติ (international course) ซึ่งการให้การสนับสนุนทุนการศึกษาแก่นักศึกษาระดับบัณฑิตศึกษา ถือเป็นกลยุทธ์หนึ่งในการผลักดันความเป็นสากลของคณะฯ สร้างเครือข่ายความร่วมมือ และสนับสนุนผลสัมฤทธิ์ในด้านการผลิตผลงานการศึกษาวิจัยในอนาคต

คณะเทคนิคการแพทย์ มหาวิทยาลัยเชียงใหม่ เป็นคณะหนึ่งทางด้านวิทยาศาสตร์สุขภาพที่มีการศึกษาค้นคว้าวิจัยที่เกี่ยวข้องกับด้านชีววิทยาศาสตร์การแพทย์ และผลิตบัณฑิตโดยเฉพาะในระดับบัณฑิตศึกษาจำนวนมากในแต่ละปีการศึกษา ซึ่งการมีนักศึกษาชาวต่างชาติเข้ามาเรียนในหลักสูตร จะเป็นการสร้างบรรยากาศการเรียนรู้และความเป็นสากล ซึ่งทางคณะฯ ได้เห็นความสำคัญดังกล่าว จึงได้จัดโครงการ “การสนับสนุนทุนการศึกษาระดับบัณฑิตศึกษา สำหรับนักศึกษาชาวต่างชาติ คณะเทคนิคการแพทย์ มหาวิทยาลัยเชียงใหม่” ขึ้น ซึ่งถือเป็นส่วนหนึ่งของแผนกิจกรรมของงานด้านการวิจัยและวิเทศสัมพันธ์
เพื่อเสริมสร้างความเข็มแข็งของการวิจัยและบัณฑิตศึกษาของคณะฯ ให้มุ่งพัฒนาสู่ความเป็นเลิศและความเป็นสากลต่อไป

**5. วัตถุประสงค์**

5.1 เพื่อสนับสนุนความเป็นสากลด้านการเรียนการสอนระดับบัณฑิตศึกษาของคณะฯ

5.2 เพื่อสร้างเครือข่ายความร่วมมือกับต่างประเทศ

5.3 เพื่อสนับสนุนความเป็นศูนย์กลาง/ผู้นำด้านสหเวชศาสตร์ในภูมิภาค

5.4 เพื่อสนับสนุนการผลิตจำนวนผลงานด้านการศึกษาวิจัย เช่น การนำเสนอผลงาน, การตีพิมพ์เผยแพร่ และ/หรือการจดทะเบียนทรัพย์สินทางปัญญา

5.5 เพื่อสนับสนุนจำนวน student exchange in-bound

**6. หน่วยงานที่รับผิดชอบ**

 คณะกรรมการบัณฑิตศึกษา คณะเทคนิคการแพทย์ มหาวิทยาลัยเชียงใหม่

**7. ระยะเวลา**

ปีงบประมาณ 2561 (ช่วงลงทะเบียนเรียนในภาคการศึกษาที่ 1)

**8. นักศึกษาบัณฑิตศึกษาผู้มีสิทธิ์ได้รับการสนับสนุนทุนการศึกษา**

นักศึกษาระดับบัณฑิตศึกษาชาวต่างชาติ ที่ได้ลงทะเบียนเข้าเป็นนักศึกษาระดับ ป. โท หรือ ป. เอก สังกัดคณะเทคนิคการแพทย์ มหาวิทยาลัยเชียงใหม่ โดยต้องสอบโครงร่างวิทยานิพนธ์ผ่านเรียบร้อยแล้ว และอาจารย์ที่ปรึกษาได้ให้ความเห็นชอบในการรับทุนการศึกษา

# 9. งบประมาณของโครงการ

 เบิกจ่ายโอนมาจากงบประมาณเงินรายได้คณะเทคนิคการแพทย์ ปีงบประมาณ 2561 แผนงานวิจัย-งานวิจัยวิทยาศาสตร์สุขภาพ หมวดงบดำเนินการ (เงินอุดหนุน) จำนวน 450,000.- บาท โดยจัดสรรเป็นทุนสนับสนุนการศึกษาจำนวนครึ่งหนึ่งของค่าธรรมเนียมการศึกษาตลอดหลักสูตรของนักศึกษาต่างชาติ (50%: half scholarship) แต่ไม่เกินวงเงิน 100,000 บาทต่อทุนสำหรับหลักสูตรปริญญาโท และไม่เกินวงเงิน 150,000 บาทต่อทุนสำหรับหลักสูตรปริญญาเอก

**10. กิจกรรมของโครงการ**

 คณะกรรมการบัณฑิตศึกษา พิจารณาการให้ทุนสนับสนุนการวิจัย

**11. ผลที่คาดว่าจะได้รับ**

11.1 จำนวนนักศึกษาชาวต่างชาติในระดับบัณฑิตศึกษาเพิ่มขึ้น (student in-bound)

11.2 จำนวนผลงานด้านการศึกษาวิจัย เช่น การนำเสนอผลงาน, การตีพิมพ์เผยแพร่ และ/หรือการจดทะเบียนทรัพย์สินทางปัญญามีจำนวนเพิ่มขึ้น

11.3 สร้างบรรยากาศการเรียนการสอนที่เป็นสากล

11.4 สร้างเครือข่ายความร่วมมือกับต่างประเทศ

11.5 สนับสนุนความเป็นศูนย์กลาง/ผู้นำด้านสหเวชศาสตร์ในภูมิภาค

****

**ประกาศคณะเทคนิคการแพทย์ มหาวิทยาลัยเชียงใหม่**

**เรื่อง การสนับสนุนทุนการศึกษาระดับบัณฑิตศึกษา สำหรับนักศึกษาชาวต่างชาติ
ในหลักสูตรบัณฑิตศึกษา คณะเทคนิคการแพทย์**

**จากงบประมาณเงินรายได้ ประจำปี พ.ศ. 25๖1**

 \_\_\_\_\_\_\_\_\_\_\_\_\_\_\_\_\_\_\_\_

เพื่อให้การพัฒนางานวิจัยและการเรียนการสอนระดับบัณฑิตศึกษาของคณะเทคนิคการแพทย์
เป็นไปตามนโยบาย เป้าหมาย และทิศทางของคณะฯ สอดคล้องกับนโยบายของมหาวิทยาลัยเชียงใหม่
ที่มุ่งเน้นพัฒนามหาวิทยาลัยให้เป็นมหาวิทยาลัยวิจัยและมีความเป็นสากล คณะเทคนิคการแพทย์ จึงประกาศหลักเกณฑ์การสนับสนุนทุนการศึกษาระดับบัณฑิตศึกษา สำหรับนักศึกษาชาวต่างชาติ จากงบประมาณเงินรายได้คณะฯ ประจำปี พ.ศ. 25๖1 ดังต่อไปนี้

**1. วัตถุประสงค์**

๑.๑ เพื่อสนับสนุนความเป็นสากลด้านการเรียนการสอนระดับบัณฑิตศึกษาของคณะฯ

๑.๒ เพื่อสร้างเครือข่ายความร่วมมือกับต่างประเทศ

๑.๓ เพื่อสนับสนุนความเป็นศูนย์กลาง/ผู้นำด้านสหเวชศาสตร์ในภูมิภาค

๑.๔ เพื่อสนับสนุนการผลิตจำนวนผลงานด้านการศึกษาวิจัย เช่น การนำเสนอผลงาน, การตีพิมพ์เผยแพร่ และ/หรือการจดทะเบียนทรัพย์สินทางปัญญา

๑.๕ เพื่อสนับสนุนจำนวนนักศึกษาแลกเปลี่ยน (student exchange in-bound)

**2. คุณสมบัติผู้สมัครและเงื่อนไขการรับทุน**

* 1. นักศึกษาระดับบัณฑิตศึกษา (ที่ได้ลงทะเบียนเรียนประจำภาคการศึกษา สอบผ่านโครงร่างวิทยานิพนธ์ และยังคงสถานภาพนักศึกษา) ในหลักสูตรบัณฑิตศึกษาของคณะเทคนิคการแพทย์ มหาวิทยาลัยเชียงใหม่
	2. นักศึกษาต้องได้รับการอนุญาตให้รับทุนจากอาจารย์ที่ปรึกษา และเป็นผู้ที่มีความประพฤติดี ไม่มีประวัติเสื่อมเสีย
	3. นักศึกษาต้องไม่ได้รับทุนการศึกษาจากแหล่งทุนอื่นที่มีปริมาณทุนสูงกว่าค่าลงทะเบียนเรียนประจำภาคการศึกษา
	4. นักศึกษาสามารถรับทุนการศึกษาได้เพียงครั้งเดียวตลอดระยะเวลาของหลักสูตร

3. หลักเกณฑ์การจัดสรรทุน...

**3. หลักเกณฑ์การจัดสรรทุน**

3.1 ผู้สมัครเป็นนักศึกษาต่างชาติที่ลงทะเบียนเรียนในภาคการศึกษาที่ยื่นใบสมัคร ภายใต้หลักสูตรบัณฑิตศึกษาของคณะเทคนิคการแพทย์ มหาวิทยาลัยเชียงใหม่ และต้องสอบผ่านข้อเสนอโครงร่างวิทยานิพนธ์เรียบร้อยแล้ว โดยจะพิจารณาให้การสนับสนุนหลักสูตรดุษฎีบัณฑิต (ปริญญาเอก) ก่อนเป็นลำดับแรก

3.๒ หากมีผู้สมัครเป็นจำนวนมาก จะสนับสนุนนักศึกษาที่มีต้นสังกัดจากสถาบันภายใต้ความร่วมมือ (MOU) เป็นหลักก่อน

**5. การสมัครขอรับทุน ฯ**

 ผู้สมัครยื่นใบสมัคร (ดังแนบ) เพื่อขอรับการสนับสนุนทุนการนำเสนอผลงาน โดยผ่านความเห็นชอบของอาจารย์ที่ปรึกษาวิทยานิพนธ์หลัก

**6. กำหนดการรับสมัคร**

 ผู้สมัครส่งใบสมัครถึงงานบริการการศึกษา คณะเทคนิคการแพทย์ มหาวิทยาลัยเชียงใหม่ โดยปิดรับสมัคร ๔๕ วันนับจากวันเปิดเรียนของภาคการศึกษานั้นๆ (ยึดตามปฏิทินการศึกษาของสำนักทะเบียน)

**7. การพิจารณาจัดสรรทุน**

พิจารณาทุนสนับสนุนให้เสร็จสิ้นภายใน ๑๕ วันนับจากวันที่ปิดรับสมัคร (จนกว่าทุนจะหมด) ทั้งนี้มติที่ประชุมของคณะกรรมการบัณฑิตศึกษา ถือเป็นที่สิ้นสุด (โดยคณะกรรมการส่งเสริมพัฒนางานวิจัยฯ พิจารณาเห็นชอบในการอนุมัติโอนงบประมาณสนับสนุน)

จึงประกาศมาเพื่อทราบโดยทั่วกัน

#  ประกาศ ณ วันที่ สิงหาคม พ.ศ. 25๖๐

#

#

(ผู้ช่วยศาสตราจารย์ ดร.วาสนา ศิริรังษี)

คณบดีคณะเทคนิคการแพทย์

**Application Form for Post-graduate Scholarships**

**Faculty of Associated Medical Sciences**

**Chiang Mai University**

Student Name-Surname ..........................................................................................................................

Student Code ............................................................. Nationality ………………………………………………….

[ ] Enrolled student [ ] Not enrolled student

[ ] Under the MOU [ ] Not under the MOU [ ] N/A

Program .................................................................................. Number of Studied Year .......................

[ ] Ph.D. program [ ] Master program

Contact telephone number ............................................. E-mail …………………………………..……………..

Name-Surname of the Advisor ................................................................................................................

Recommendation of the advisor:

……………………………………………………………………………………………………………………………………………………....

[ ] Approve [ ] Not approve

Signature of Advisor .............................................................

 ( .................................................................. )

 Date ................/......................../................

I certify that all provided information is correct.

Student signature .................................................................

 ( .................................................................. )

 Date ............................................................

*Checklists of documents:*

[ ] Application form

[ ] Photocopy of passport’s front page

[ ] Permitted by major advisor
(or co-advisor if major advisor is not available)

สำหรับเจ้าหน้าที่กรอก:

\*\* หากเอกสารไม่ครบ จะไม่ตรวจรับ \*\*

ตรวจรับเอกสารวันที่ .............................

เวลา ....................................................